Projekts

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

### Rīgā Nr. 2020.gada \_\_\_\_\_\_\_\_

.§

**Informatīvais ziņojums “Par prognozēto līdzekļu neapguvi un ekonomiju izdevumiem no dotācijas no vispārējiem ieņēmumiem valsts budžeta programmās/ apakšprogrammās (pamatfunkcijām) 2020.gadā”** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Pieņemt zināšanai iesniegto informatīvo ziņojumu.
2. Atbalstīt apropriācijas samazinājumu ministriju un citu centrālo valsts iestāžu (turpmāk – resori) budžetos izdevumiem no dotācijas no vispārējiem ieņēmumiem valsts budžeta programmās/ apakšprogrammās saistībā ar līdzekļu ekonomiju saskaņā ar informatīvā ziņojuma 1.pielikumu un Ministru kabineta sēdē nolemto.
3. Resoriem, kuriem sēdes laikā precizēts pasākums, kuram prognozēta līdzekļu ekonomija un samazināmās apropriācijas apmērs, nedēļas laikā iesniegt Finanšu ministrijā precizētu informāciju sadalījumā pa budžeta programmām/ apakšprogrammām un pasākumiem.
4. Finanšu ministrijai, pamatojoties uz Ministru kabineta pieņemto lēmumu par apropriācijas samazinājumam pakļautajiem pasākumiem un resoru iesniegto precizēto informāciju, iesniegt izskatīšanai Ministru kabinetā rīkojuma projektu “Par apropriācijas pārdali”, paredzot apropriācijas pārdali no resoru budžetiem uz budžeta resora “74.Gadskārtējā valsts budžeta izpildes procesā pārdalāmais finansējums” programmu 02.00.00 “Līdzekļi neparedzētiem gadījumiem”, lai nepieciešamības gadījumā būtu iespējams operatīvi piešķirt līdzekļus neparedzētiem gadījumiem, tai skaitā Covid-19 infekcijas izplatības seku pārvarēšanas pasākumiem.
5. Finanšu ministrijai saskaņā ar Covid-19 infekcijas izplatības seku pārvarēšanas likuma 25.pantā noteikto informēt Saeimas Budžeta un finanšu (nodokļu) komisiju par resoru priekšlikumiem apropriācijas izmaiņām atbilstoši informatīvā ziņojuma 2.pielikumam un, ja Saeimas Budžeta un finanšu (nodokļu) komisija piecu darba dienu laikā pēc attiecīgās informācijas saņemšanas nav izteikusi iebildumus, resoriem atbilstoši Likuma par budžetu un finanšu vadību 9.panta un Ministru kabineta 2018.gada 17.jūlija noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” nosacījumiem sagatavot pieprasījumus apropriācijas pārdalei.
6. Pieņemt zināšanai, ka informatīvā ziņojuma 2.pielikumā minētā finansējuma pārdales veicama, ņemot vērā šādus kritērijus: primāri nepieciešams ar Covid-19 saistīto izdevumu segšanai, pamatā atslogo 2021.gada budžetu, ir pilnībā īstenojami 2020.gadā, sasniedzot mērķi, nerada vajadzību pēc papildus līdzekļiem 2021.gadā un turpmākajos gados, nepieciešams saistību izpildei.
7. Atzīt par spēku zaudējušu Ministru kabineta 2020.gada 3.marta sēdes protokola Nr.9 28.§ “Rīkojuma projekts “Par apropriācijas palielināšanu Veselības ministrijai”” 2.punktu.

# Ministru prezidents A. K. Kariņš

# Valsts kancelejas direktors J. Citskovskis

Finanšu ministrs J. Reirs

Adijāne, 67095437

Zane.Adijane@fm.gov.lv